Toas on elevant, ma pole tema klient

me ütlesime, aga ei kuulatud

Epideemiast väljumise strateegia koroonaviirus, kõik nupud mängu perestroika.pw

On võimalik, et teie oletegi Tanel Kiik. Et saabusite siia pärast Õhtulehe lugemist, kuna silma torkas mingi tundmatu blogi reklaam, mis WHO juhiseid eirab ja hoopis Aasia riikide meedikute ja terviseametnike nõu kuulab.

Lugu on selles, et Eestil hetkel kas puudub, või pole avalikkuses arutelu leidnud olukorrast väljumise strateegia. Sotsiaalne distantseerimine väsitab. Mõnikord kohutavalt, ja kurnab majandust. Öelge Reinsalule seda kah, et inimõiguste konventsioon pole pikalt külmutamiseks sobiv kaup.

Haiglas töötav arst või õde igatseb näha peret. Kaitseta kassapidajat väsitab vaimselt ja ohustab füüsiliselt suurem võimalus saada täistabamus kopsu, kui turvamehel oleks minnes lahutama saagi üle vaidlevaid pangaröövleid. Tormiga tööle kõmpijat ahvatleb kuratlike sarvedega troll. Keegi soovib kohtuda kalli sõbraga, aga mõlematel on vanemad.

Kui loodame aastaks ajaks sotsiaalsele distantseerumisele, peame kõik enne budaks saama. Lihtsalt valgustatusest ei piisa. Muidu kannatus katkeb ja keegi võtab riski. Politsei on juba tuvastanud 160+ karantiini rikkumist, ja üks humoorikas följeton rääkis tuhandetest töllerdamise juhtumitest päevas.

Mida teha? Kus on väljapääs?

Loomulikult väljapääs on vaktsiin. Sellega kulub kuid. Väljapääs on peatada haiguse levi karmide massimeetmetega, alustada uuesti nakkusahelate jälitamist ja ajutiselt kaotada haigus Eesti pinnalt. Sellest "lühidast ja valusast" variandist rääkis eile Jevgeni Ossinovski. Meie soovime lisada: haigus toodaks uuesti sisse, ent saab ka valutumalt.

Eestist uskumatult kõrgema asustustihedusega 7-miljonises Hong Kongi linnas on kõik ninapidi koos... ja täna veel oli vähem nakatunuid, kui Eestis. 23 miljoni elanikuga Hiina Vabariigis (Taiwanil) on poole vähem nakatunuid, kui meie 1.3 miljonisel maal. Kehtestatud on küll piirangud, aga elu jätkub. Restorane kontrollitakse pingsalt, aga isegi need on lahti. Koolid on Hong Kongis kinni, Taiwanil pigem lahti.

Hiina Rahvavabariik avab ettevaatlikult Wuhani linna, sel määral et meil on võimalik spekuleerida küsimuse üle, ega tuhaurnide tohutu arv krematooriumides ei tähenda juhtumisi ametlikust mitu korda suuremat ohvrite arvu, mis "kogemata" WHO-le mainimata jäi ning UK valitsust marru ajab. Sellegipoolest linna tasahilju avatakse.